ITD ออกหุ้นกู้ 4 พันลบ 2 ชุด ชูดบ.สูงสุด 5.8% ขาย 31 พ.ค.-2 มิ.ย.
ITD ออกหุ้นกู้ 4 พันลบ 2 ชุด 1.7 พันล้านบาท และ 2.7 พันล้านบาท ดอกเบี้ย 5.10% และ 5.80% เสนอขายให้นักลงทุนสถาบันและนักลงทุนรายใหญ่ ภายในวันที่ 31 พฤษภาคม 2564 ถึง 2 มิถุนายน 2564
28 พ.ค. 2564

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า บริษัทฯ ได้ทำเรื่องยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 4,000 ล้านบาท ซึ่งมี 2 ชุด เสนอขายให้แก่นักลงทุนสถาบัน และผู้ลงทุนรายใหญ่ ระหว่างวันที่ 31 พฤษภาคม 2564 ถึง 2 มิถุนายน 2564
หุ้นกู้ชุดที่ 1 ไม่เกิน 1,700 ล้านบาท อายุ 2 ปี 3 วัน ครบกำหนดไถ่ถอนปี 66 มีอัตราดอกเบี้ยคงที่ 5.10% ชำระดอกเบี้ยทุกๆ 3 เดือน
หุ้นกู้ชุดที่ 2 ไม่เกิน 2,700 ล้านบาท อายุ 3 ปี 6 เดือน ครบกำหนดไถ่ถอนปี 67 อัตราดอกเบี้ยงคงที่ 5.80% ต่อปี ชำระดอกเบี้ยทุก 3 เดือน
โดยมีผู้จัดการการจัดจำหน่ายหุ้นกู้ ได้แก่ ธนาคารกรุงเทพ บริษัทหลักทรัพย์ เอเซีย พลัส จำกัด, บริษัทหลักทรัพย์ เคทีบีเอสที จำกัด (มหาชน), หลักทรัพย์อาร์เอชบี (ประเทศไทย) จำกัด (มหาชน), บริษัทหลักทรัพย์ เอเอสแอล จำกัด, บริษัท หลักทรัพย์เมอร์ชั่น พาร์ทเนอร์ จำกัด (มหาชน) และ บริษัทหลักทรัพย์ ฟินันเซีย ไซรัส จำกัด (มหาชน) โดยมีบริษัท ที่ปรึกษา เอเซีย พลัส จำกัด เป็นที่ปรึกษาทางการเงิน
ทั้งนี้ บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ “BBB-” แนวโน้ม “คงที่ เมื่อวันที่ 8 เมษายน 2564 โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ไปใช้ชำระหุ้นกู้ ITD216A ทั้งจำนวนที่จะครบกำหนดไถ่ถอนวันที่ 8 มิถุนายน 2564 จำนวน 3,500 ล้านบาท และส่วนที่เหลือไม่เกิน 500 ล้านบาทจะนำไปชำระเงินกู้กับสถาบันการเงิน ภายในเดือน มิถุนายน 2564